**ПИТАНЕ № 1**  от: Мирослав Славов Спасов – общински съветник от Коалиция „БСП за България“

**Относно:** Саниране на многофамилни жилищни сгради в гр. Карнобат

Уважаеми г-н Димитров,

В началото на 2024 година излезе дългоочакваното класиране по Първия етап за енергийно обновяване на жилищни сгради финансирани със средства от Националния план за възстановяване и устойчивост. Това, поне според действащите към момента нормативни актове бе и последната възможност, гражданите да санират блоковете си със 100% държавно финансиране. Ние всички знаем за ползите от този процес, като например повишаване на капиталовата стойност на жилището, спестени пари от електроенергия и не на последно място уютът, който придобива дома. Интерес, по процедурата от жителите на общината не липсваше. След края й, обаче и след извършеното класиране на кандидатите останаха много въпроси от съществено значение. Във връзка с това са и моите въпроси към Вас:

1. Колко са многофамилните жилищни сгради – блокове, нуждаещи се от саниране на територията на гр. Карнобат? Колко са санираните такива и одобрените за бъдещо саниране?
2. Какво следва за собствениците на такива сгради, след края на Първия етап по НПВУ?
3. От какви фондове евентуално биха могли да очакват безвъзмездно финансиране или частична подкрепа за постигане на енергийна ефективност/саниране/ за тяхната собственост?
4. Бихте ли разяснили ще може ли собствениците в нашата Община да бъдат бенефициенти на средства от новосформирания Национален декарбонизационен фонд или там бенефициенти ще бъдат само т. нар. чувствителни общини – където се закриват мини, въглищни централи и пр.?

Съгласно Правилника за организацията и дейността на Общински съвет – Карнобат, неговите комисии и взаимодействието му с общинската администрация, заявявам желанието си да ми бъде отговорено писмено.